Jonathan David

Jonathan Christian David (sündinud 14. jaanuaril 2000 New Yorgis) on Ameerika Ühendriikides sündinud Kanada jalgpallur, kes mängib ründajana Itaalia kõrgliiga klubis Torino Juventus ja Kanada jalgpallikoondises.

2018. aastal liitus ta Belgia kõrgliiga klubiga Gent ning samal aastal debüteeris ta ka Belgia kõrgliigas. Hooajal 2018–19 lõi ta Belgia kõrgliigas 12 väravat ja järgmise hooajal 18 väravat.

2020. aasta augustis sõlmis ta viieaastase lepingu LOSC Lille'iga. Üleminekusumma oli väidetavalt 30 miljonit eurot, mis tegi temast läbi aegade kõige kallima Kanada jalgpalluri."Lille make Jonathan David most expensive Canadian player ever". theScore. 11.8.2020. Vaadatud 23.2.2022 Prantsusmaa kõrgliigas debüteeris ta hooaja avamängus 22. augustil 2020 Stade Rennais' vastu. Esimese värava lõi ta liigas 22. novembril mängus Lorient' vastu. Hooaja teises pooles jõudis David väravasoonele, lüües Prantsusmaa kõrgliigas sel hooajal kokku 13 väravat. Samal hooajal tuli ta Lille'iga ka Prantsusmaa meistriks.

Aastal 2025 liitus ta Juventusega.

Kanada jalgpallikoondises tegi David debüüdi 9. septembril 2018 CONCAF-i Rahvuste Liiga mängus USA Neitsisaarte vastu ja lõi selles mängus kaks väravat. 2019. aasta CONCACAF Gold Cup'il oli David kuue väravaga turniiri suurim väravakütt.

2019. aastal valiti David Kanada aasta jalgpalluriks.

 Saavutused 
Lille
Ligue 1: 2020–21
Trophée des Champions: 2021

 Viited 

Kategooria:Kanada jalgpallurid
Kategooria:Lille OSC mängijad
Kategooria:Ligue 1 mängijad
Kategooria:Sündinud 2000